ད་ལྟ་དུས་རབས་ཉི་ཤུ་རྩ་གཅིག་པ་རེད།ལོ་སྟོང་ཕྲག་ཕྱིན་པའི་ཆོས་ལུགས་སམ་བསམ་བློ་བསྒྱུར་བཅོས་གཏོང་བྱེད་ཀྱི་ཐབས་ལམ་ཡོད་པ་དེ་དུས་རབས་ཉེར་གཅིག་འདིའི་ནང་ལ་འབྲེལ་བ་ཡོད་རེད་དམ་མ་རེད་ཟེར་ན།སྔ་མོ་འཛམ་བུ་གླིང་གི་སྒང་ལ་མིའི་སྤྱི་ཚོགས་བྱེ་བྲག་ཡར་རྒྱས་མ་ཕྱིན་པའི་སྐབས་ལ་མི་ལ་དངངས་སྐྲག་ཡོང་གཞི་དཔེར་ན།ཐོག་རྒྱག་པ་ལྟ་བུ།འཁྱགས་པའི་སྐབས་ལ་མེའི་དྲོད་ཀྱིས་མི་ལ་ཕན་གྱི་ཡོད་པ་ཡིན་སྟབས།མེ་ལ་སྐྱབས་སུ་འགྲོ་བ་ལྟ་བུ།ཉི་མས་སྣང་བ་སྦྱིན་པ་དང་ཉི་མའི་སྣང་བ་དེ་ཉི་མ་ལ་བརྟེན་ནས་ཡོང་གི་ཡོད་པ་ཡིན་དུས་ཉི་མ་སྐྱབས་སུ་འཛིན་པ་དང༌།ཟླ་བ་སྐྱབས་སུ་འཛིན་པ་དེ་འདྲ་ཡོང་གི་འདུགདེ་ཚོའི་གྲས་དེ་རིམ་པས་རིམ་པས་དུས་ཚོད་འགྱུར་བ་འགྲོ་དུས་འགྱུར་འགྲོ་ཡི་ཡོད་རེད།ཆོས་ལུགས་རིགས་གཅིག་བསམ་བློའི་ཡར་རྒྱས་མེད་པ་དང༌།སྤྱི་ཚོགས་ཡར་རྒྱས་མེད་པ།འཕྲལ་སེལ་ཙམ་གྱི་སྡུག་བསྔལ་གྱི་འཇིགས་པ་ལས་སྐྱོབ་ཐུབ་ཀྱི་ཡོད་མེད་མི་ཤེས་ཏེ།གང་ལྟར་ཡིད་ཆེས་བྱེད་ས་ལྟ་བུ་དེ་འདྲ་ཡོང་གི་འདུགདེ་ཚོའི་གྲས་ལ་ལྟ་གྲུབ་ཡོད་མ་རེད།ག་ལེར་འགྱུར་འགྲོ་ཡི་ཡོད་རེད།